Kalye Betty Go-Belmonte

Ang Kalye Betty Go-Belmonte () ay isang kalye na matatagpuan sa distrito ng New Manila sa Lungsod Quezon, Pilipinas. Isa itong kilalang lansangang panresidensiyal na dumadaan sa oryentasyong hilagang-kanluran-patimog-silangan sa pagitan ng Abenida Eulogio Rodriguez Sr. at ng Kalye Nicanor Domingo. Dadaan ito sa Bulebar Aurora bago nito matumbok ang Kalye Nicanor Domingo. Kalinya nito ang Kalye Balete sa kanluran.

Ipinangalan ang kalye mula kay Betty Go-Belmonte, isang mamamahayag na nakilala sa kanyang mga ambag sa pamamahayag noong panahon ng batas militar, gayundin bilang isa sa mga tagapagtatag ng dalawa sa mga pangunahing pahayagan sa Pilipinas: Philippine Daily Inquirer at The Philippine Star. Siya rin ang asawa ng dating alkalde ng Lungsod Quezon at dati ring naging Ispiker ng Kapulungan ng mga Kinatawan ng Pilipinas na si Feliciano Belmonte, Jr.

Hanggang sa taong 1997, ang kalye na matatagpuan sa Mariana at Immaculate Conception ay tinawag na Valley Road. Noong 2016, ipinagtibay ng Konseho ng Lungsod Quezon ang isang resolusyon upang ipangalan ang kabuuan ng kalye hanggang sa Kalye Nicanor Domingo bilang Kalye Betty Go-Belmonte.

Mga sanggunian

Betty Go-Belmonte